CELEX: 62006CJ0213
Language: lv
Date: 2007-07-18 00:00:00
Title: Tiesas spriedums (pirmā palāta) 2007. gada 18.jūlijā. # Eiropas Rekonstrukcijas aģentūra (EAR) pret Georgios Karatzoglou. # Apelācija - Pagaidu darbinieks - Līguma laušana. # Lieta C-213/06 P.

TIESAS SPRIEDUMS (pirmā palāta)
      2007. gada 18. jūlijā
      Lieta C‑213/06 P
      Eiropas Rekonstrukcijas aģentūra (ERA)
      pret
      Georgios      Karatzoglou
      Apelācija – Pagaidu darbinieks – Līguma izbeigšana
      Priekšmets Apelācijas sūdzība par Eiropas Kopienu Pirmās instances tiesas 2006. gada 23. februāra spriedumu lietā T‑471/04 Karatzoglou/ERA (Krājums‑CDL, I‑A‑2‑35. lpp. un II‑A‑2‑157. lpp.), kurā lūdz atcelt šo spriedumu
      
      Nolēmums Spriedumu atcelt un lietu nodot atpakaļ Pirmās instances tiesai.
      
      Kopsavilkums
      Ierēdņi – Principi – Tiesiskās paļāvības aizsardzība
      (Pārējo darbinieku nodarbināšanas kārtības 47.–50. pants)
      Tas, ka grozījumi pagaidu darbinieka līgumā ir radījuši divdomīgu situāciju, kas varēja radīt iespaidu, ka administrācija
         ir ierobežojusi savas Pārējo darbinieku nodarbināšanas kārtības 47.–50. pantā paredzētās pilnvaras izbeigt līgumu, darbiniekam
         nerada tiesisku paļāvību attiecībā uz viņa līguma darbības ilgumu. Neskaidras līgumattiecības nevar būt pamats konkrētiem
         administrācijas solījumiem, kas ir nepieciešami, lai rastos tiesiskā paļāvība.
      
      Turklāt šajā sakarā nevar atsaukties uz principu, saskaņā ar kuru visvājākā darba līguma līgumslēdzēja puse var cerēt, ka
         minētā līguma neprecīzie noteikumi tiks interpretēti tai par labu. Apsvērumi par darbinieka līgumattiecībām ar viņa darba
         devēju nevar novērst, ka nav izpildīts viens no nepieciešamajiem nosacījumiem, lai pierādītu tiesiskās paļāvības esamību.